Trond Blindheim

Trond Blindheim (født 1955) er en norsk sosiolog som særlig har befattet seg med tema som markedsføring og forbruk. Han er ansatt ved Høyskolen Kristiania og har skrevet flere bøker, artikler og kronikker innenfor sitt spesialområde.  

Blindheim er født i Bergen og er utdannet sosiolog ved Universitetet i Oslo (1977–1984).70 års omtale i Aftenposten 12. aug. 2025   

Han var ansatt som rektor ved Høyskolen Kristiania fra 2006 til 2018, deretter som dosent. Han har tidligere arbeidet som førstelektor ved Handelshøyskolen BI, og vært tekstforfatter i reklamebransjen og strategidirektør i mediebransjen. Hans spesialområder er markedsføring, markedskommunikasjon, forbrukeratferd og merkevarebygging.  

I 2000 ble han medlem i det regjeringsoppnevnte Nyborgutvalget som utredet om kommersialisering av barne- og ungdomskulturen. I perioden 2009–2012 var han medlem i Markedsrådet. 

I 2005 ble han tildelt Mediaforums hederspris. 

 Bibliografi 
 2021: En ring av selvtillit. I red. Thor Øyvind Jensen m.fl. Forbrukersosiologi 2. Bærekraft, digitalisering, identitet og makt. Fagbokforlaget
 2015: Regional merkevarebygging. Medredaktør m/Kristen Albert Ellingsen. Antologi. Fagbokforlaget
 2011:  Norsk reklamemusikk: Jingle bells, eller musikk fra helvete? i red. Morten Lorentzen: Sangen om Norge. Nopa, 2011
 2009: Idar Vollvik om PR Cappelen Akdemisk Forlag (sammen med Trond Albert Skjelbred og Idar Vollvik)
 2007: Forbrukersosiologi 1. Cappelen Akademisk forlag (bidrag/kapittel)
 2005: Reiseliv i Norge. Bidrag/kapittel om segmentering og målgruppe. Fagbokforlaget
 2004: Forbruk : Lyst, makt, iscenesettelse eller mening? Cappelen Akademisk Forlag
 2003: Hvorfor kjøper vi? Abstrakt Forlag
 2001: Utendørsreklame Forum Forlag
 2000: Forbrukeren : Helt, skurk eller offer. Cappelen Akademisk forlag
 1998: Praktisk marknadsføring 2.  Cappelen Forlag
 1995: Premisser for påvirkning gjennom reklame. Cappelen Akademisk Forlag
 1995: Praktisk markedsføring 1.  Cappelen Forlag
 1991: På talefot med forbrukeren.  NKS Forlag
 1990: Forbrukeratferd. NKS Forlag

 Referanser 

Kategori:Norske sosiologer
Kategori:Personer tilknyttet Høyskolen Kristiania
Kategori:Rektorer ved universiteter og høyskoler i Norge
Kategori:Alumni fra Universitetet i Oslo
Kategori:Vitenskapelig ansatte ved Handelshøyskolen BI
Kategori:Personer fra Bergen kommune